ועדת הפנים ואיכות הסביבה, כנסת 17, פרוטוקול מספר 152, 2007-05-15 12:00

אופיר פינס-פז: שלום לכולם, אני פותח את ישיבת ועדת הפנים והגנת הסביבה שתעסוק, לפי בקשת שר הפנים בביטול אכרזה על חלק משמורת הטבע הר מירון לפי תוכניות מס' ג/3232, ג/14879 בפקיעין.

אופיר פינס-פז: משרד הפנים, בבקשה.

אורי גדרון: מדובר בתוכנית חדשה לבית מלון שמספרה ג/14879 שהוגשה לאישור הוועדה המחוזית.

אורי גדרון: התוכנית הזאת משנה תוכנית קודמת של אותו שטח שנקראת ג/3232, תוכנית מתחילת שנות ה-90.

אורי גדרון: במהלך הבדיקה של התוכנית החדשה התברר שיש שם ייעוד קרקע שאינו מותר בתוכנית הישנה זה בית המלון והיה צורך לבצע תהליך של גריעה מטעם ה-8.

אורי גדרון: במהלך הבדיקה של התוכנית למתן הקלות התברר שהליך הגריעה של שמורת הטבע שהוחל בו בשנת 90 לא הסתיים, כלומר לא הסתיים התהליך הפורמלי של ביטול האכרזה של שמורת הטבע עבור התוכנית הקודמת, 3232.

אורי גדרון: התוכנית הייתה פה בוועדת הפנים של הכנסת ביוני 90 ואושרה על ידי ועדת הפנים, אבל למרות זאת ההליך ביטול האכרזה לא הסתיים.

אופיר פינס-פז: מ-1990?

אורי גדרון: בטעות, אף אחד לא יודע למה הוא לא הסתיים אבל באופן פורמלי הוא לא הסתיים.

אורי גדרון: לכן כשהגיעה התוכנית החדשה אמרנו: בואו נגמור את ההליך של ביטול האכרזה שהתחיל בשנת 90 ונגמור אותו באופן פורמלי, וזה מה שמגיע לשולחן היום.

אופיר פינס-פז: אתה עובד במשרד הפנים במחוז צפון?

אורי גדרון: אני עובד במטה.

אופיר פינס-פז: איפה הוועדה המחוזית צפון?

אופיר פינס-פז: הרי אתה לא קיבלת שום החלטה.

אופיר פינס-פז: כל ההחלטות הן של הוועדה המחוזית צפון - - -

אורי גדרון: נכון.

אופיר פינס-פז: אז איפה הם?

אורי גדרון: הוועדה המחוזית צפון התבססה על תוכנית 3232 שהיא מאושרת באופן פורמלי.

אורי גדרון: זאת אומרת, התוכנית הקודמת שאפשרה בנייה למגורים באותו שטח של המלון אושרה על ידי הוועדה המחוזית, פורסמה כחוק ברשומות ועל בסיס התוכנית הזאת הוועדה המחוזית הפקידה את התוכנית של המלון לעשות שינוי יעוד לתוכנית 3232.

אורי גדרון: אבל הוועדה המחוזית לא נכנסה לעניין של האם הליך ביטול האכרזה הושלם או לא.

אופיר פינס-פז: זאת אומרת אתה בעצם מביא בפנינו על פי בקשת שר הפנים את הדבר הבא.

אופיר פינס-פז: אתה אומר שאתה מביא סוג של תיקון טכני כי אתה טוען שכבר לפני 17 שנה כל המתווה הזה בייעודים האלה אושרו ברמה של תוכניות ובאופן שאתה לא יכול להסביר אותו, ביטול האכרזה על חלק משמורת טבע לא נעשה למרות שכל מה שקשור בזה כן נעשה כבר לפני 17 שנה.

אורי גדרון: האקט הפורמלי לא בוצע משום מה.

אופיר פינס-פז: הוא לא בוצע משום מה למרות שהמערכת מתנהלת כבר לפני 17 שנה במתווה מסוים שמקובל על כולם ברמת המדינה.

אופיר פינס-פז: זה מה שאתה בעצם אומר.

אופיר פינס-פז: מישהו יש לו דעה אחרת מהנוגעים בדבר?

אופיר פינס-פז: יש פה את ראש עיריית פקיעין שאני מכיר ואת מהנדס המועצה ואת ראש העירייה לשעבר.

אופיר פינס-פז: נמצאים פה המשרד להגנת הסביבה ורשות הטבע והגנים.

אופיר פינס-פז: למישהו יש משהו להעיר על מה שאמר נציג משרד הפנים?

אופיר פינס-פז: רשות הטבע והגנים, בבקשה.

ענת יציב: זה אולי נשמע פורמלי וטכני אבל בעיקרון תוכנית שגורעת משמורת טבע לא יכולה להתאשר לפני שהגריעה מבוצעת על פי ההליך, ועדת הפנים ופרסום ברשומות.

אופיר פינס-פז: זה ברור.

ענת יציב: וכאן זה לא בוצע.

ענת יציב: התוכנית אושרה ומבחינתם הם קיבלו היתרי בניה וזה היה בסדר אבל כל ההליך - - -

אופיר פינס-פז: ההליך בוצע באופן עקום.

תומר רוזנר: ההליך בוצע אבל לא פורסם ברשומות.

אופיר פינס-פז: אני לא שואל ברמה הפורמליסטית.

אופיר פינס-פז: ברמה הפורמליסטית אין שאלה שיש כאן תקלה חמורה.

אופיר פינס-פז: השאלה היא ברמה המהותית.

יוסי ביילין: מה את ממליצה לנו?

ענת יציב: מבחינתי התוכנית הגדולה שאושרה אז בשנת 91 כאן - איתה אין לנו בעיה והגריעה הזאת מקובלת.

ענת יציב: בתוכה ישנה התוכנית הקטנה של הרחבת בית המלון, שם היו קצת חריגות, אנחנו מבקשים שההתניה תהיה בשיקום נופי של קטע של השמורה שנפגע בעקבות העבודות בבית המלון.

אופיר פינס-פז: אפשר לעשות את זה?

אופיר פינס-פז: מי עושה את התיקון הנופי?

אופיר פינס-פז: השאלה אם זה אופרטיבי?

יוסי ביילין: השאלה אם החברים כאן מוכנים לקחת על עצמם את הדבר.

תומר רוזנר: בעיקרון מה שצריך לעשות זה לכלול את הדבר בהוראות התוכנית שעדיין לא אושרה.

תומר רוזנר: צריך לכתוב את ההתניה של השיקום הנופי בהוראות התוכנית שבה מדובר.

יוסי ביילין: מה אומר השיקום הנופי?

ענת יציב: יש שם הרבה שפוכת בתחום השמורה בעקבות העבודות - - -

מוחמד חיר: לא בדיוק.

אופיר פינס-פז: אני שמח ששמעתי מהאדון ממשרד הפנים דברים שרצינו להגיד והוא חסך לנו להגיד אותם, תודה, כל הכבוד.

אופיר פינס-פז: לגברת מרשות הטבע והגנים, אין פגיעה בנוף.

אופיר פינס-פז: מה שהוצא משם בגלל הבניה נשפך החוצה, לא במקום.

אופיר פינס-פז: אין פגיעה בשמורה.

אופיר פינס-פז: אני באמת שמח שסוף סוף אפשר להרחיב את פקיעין, ואדוני היושב ראש, אתה היית בפקיעין, פקיעין הוא כפר תיירותי ממדרגה ראשונה וצריך לעזור לנו, אנחנו לא יכולים להמשיך - - -

יוסי ביילין: זה בוודאי לא הויכוח.

יוסי ביילין: הנקודה הזאת אני רוצה להבין טוב יותר, האם זה גורם לכם נטל שאתם לא יכולים לעמוד בו?

יוסי ביילין: האם זה בכלל לא קיים?

יוסי ביילין: קשה לנו מכאן לדעת בדיוק מה זה אומר שיקום הנוף?

סאלח חיר: מבחינה נופית של השמורה אנחנו חרדים לנושא הזה לא פחות מכל אחד כי זה חלק אינטגרלי מהעניין התיירותי שלנו.

סאלח חיר: אנחנו מעוניינים לשקם את זה, רוצים לשקם את ה, אפילו הצעתי בתוך התוכנית לעשות סבך של עצי ענבים על כל בית המלון כדי שהכל ייראה ירוק בתוך השמורה ובזה אנחנו מאוד מעוניינים.

אופיר פינס-פז: אני רואה שאין פה מחלוקת בעניין המרכזי.

כמיל חיר: הוועדה המחוזית כשהחליטה להפקיד את התוכנית, אחת הדרישות הייתה לעשות תוכנית נופית, זה בוודאי חשוב ומקובל עלינו.

ענת יציב: גם הוועדה לתכנונים עקרוניים, הולנת"ע בהחלטתה ציינה את הדבר.

אופיר פינס-פז: אז יש הסכמה, אם יש הסכמה של הולנת"ע - - -

ענת יציב: בוודאי, התוכנית הייתה על דעת הולנת"ע - - - היו"ר אופיר פינס-פז: אז הולנת"ע קובעת.

תומר רוזנר: זה מופיע בהוראות התוכנית או לא?

ענת יציב: הולנת"ע כתבה - - -

אופיר פינס-פז: ולנת"ע היא מעל הוועדה המחוזית ואם היא קובעת שזה חייב להופיע, הוועדה המחוזית היה לה שיקול דעת כי אחרת זה לא יאושר.

ענת יציב: אני יכול להקריא את המשפט?

אופיר פינס-פז: בבקשה.

ענת יציב: "הולנת"ע מסבה את תשומת לב יחידת הפיקוח המחוזית לעבירות הבניה שנעשו כביכול בתחום התוכנית ומורה לה לפעול כנגדן בהתאם לחוק.

ענת יציב: "

אופיר פינס-פז: זה משהו אחר.

אופיר פינס-פז: זה אכיפה על בניה ביתית.

ענת יציב: בגלל העניין שדיברנו על עבודות העפר שחדרו לתחום השמורה.

אופיר פינס-פז: יחידת הפיקוח לא עוסקת בשיקום נופי.

אופיר פינס-פז: זה שני דברים שונים.

אופיר פינס-פז: זה אכיפה, זה דבר חשוב, דבר נפרד, זה לא קשור.

אופיר פינס-פז: השאלה אם הולנת"ע הורתה לוועדה המחוזית להוסיף בהוראות התוכנית שיקום נופי?

אופיר פינס-פז: אם היא הורתה, הוועדה המחוזית לא יכולה להתעלם מההוראה הזאת כי היא כפופה לה מקצועית.

ענת יציב: לא, זה רק מופיע בתיקון.

אופיר פינס-פז: אז היא לא הורתה.

מוחמד חיר: אנחנו מנהלים עם שמורות הטבע משא ומתן על החלפת מקרקעין שיש לנו כחקלאים בתוך השמורה עם הקטע הזה.

אורי גדרון: בהוראת התוכנית אין עניין של שיקום נופי, יש סעיף של סילוק עודפי עפר אבל לא של שיקום נופי.

אופיר פינס-פז: אני רוצה לסכם את זה כי אני חושב שאין מחלוקת.

אופיר פינס-פז: אני מביא להצבעה את אישור הבקשה של שר הפנים בתוספת ובהתניה שבהוראות התוכנית יהיה את הקטע של השיקום הנופי על פי הצרכים.

אופיר פינס-פז: מי בעד?

אופיר פינס-פז: אושר פה אחד, תודה רבה.